पुरुषों को बच्चों की चाह, महिलाओं को आजादी से प्यार  
आज के दौर में पुरुषों की सबसे बड़ी चाहत घर बसाने और परिवार बढ़ाने की होती है तो महिलाएं रिश्ते में सबसे पहले आजादी चाहती हैं।
बदलते दौर में रिश्तों को लेकर पुरुषों और महिलाओं की सोच में भी बदलाव आया है। एक अध्ययन की माने तो आज के दौर में पुरुषों की सबसे बड़ी चाहत घर बसाने और परिवार बढ़ाने की होती है तो महिलाएं रिश्ते में सबसे पहले आजादी चाहती हैं।  यह अध्ययन अमेरिका के न्यू जर्सी स्थित रटगर्स विश्वविद्यालय में किया गया है। इसमें 5,000 से अधिक लोगों को शामिल किया गया। इनमें से आधे से अधिक पुरुषों ने माना कि वे बच्चों की चाहत रखते हैं, जबकि परिवार बढ़ाने को पंसद करने वाली महिलाओं की संख्या सिर्फ 46 फीसदी रही।  अध्ययन से जुड़ीं प्रोफेसर हेलेन फिशर ने कहा, हमने औद्योगिक क्रांति के बाद से देखा है कि पुरुषों और महिलाओं के बीच आर्थिक समता बढ़ी है। इस अध्ययन में पता चला है कि पुरुष अब रिश्ते को लेकर पूरी तरह प्रतिबद्ध हैं तो महिलाएं स्वतंत्रता चाहती हैं।